
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/23-003/694
URBROJ: 251-13-11-16/002-23-3
Zagreb, 05. travnja 2023.



Z A P I S N I K
s  24. sjednice Vijeća Mjesnog odbora Pongračevo, održane 05. travnja 2023. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Oto Čaleta, Marijana Horvat
Odsutni članovi vijeća: Bruno Orešković

Predsjednica Vijeća Mjesnog odbora Pongračevo, Lana Belinić, otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog Zapisnika sa 23. sjednice. 

Predsjednica daje na glasovanje Zapisnik s 23. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka za povremeno korištenje prostora
2. Aktualnosti u Mjesnom odboru Pongračevo
3. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka za povremeno korištenje prostora
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi
Z A K L J U Č A K

1. Stavlja se van snage Zaključak Vijeća Mjesnog odbora Pongračevo Klasa: 024-08/23-003/56 Urbroj 251-13-11-16/004-23-5 od 17. siječnja 2023.
2. DOMOVINSKI POKRET iz Zagreba, Vlaška ulica 81F, koju zastupa Valerije Bagadur, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, male dvorane na katu desno, u terminima I. i III. utorak u mjesecu u vremenu od 17.00 do 20.00 sati i teče od 1. svibnja  2023. godine do 30. studenog 2023. godine.
3. Prostor iz točke 1. ovog Zaključka, DOMOVINSKI POKRET koristiti će bez naknade.

4.  DOMOVINSKI POKRET obvezuje se postupati s pažnjom dobrog gospodara u korištenju prostora.
5.  O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.
Vijeće Mjesnog odbora Pongračevo JEDNOGLASNO donosi

Z A K L J U Č A K

1. ZAGREB JE NAŠ! iz Zagreba, Matije Valjevca 8, koju zastupa Lana Belinić, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, uredske prostorije na katu lijevo, u terminima svaki utorak u mjesecu u vremenu od 18:00 do 20:00 sati i teče od 1. svibnja 2023. godine do 30. studenog 2023. godine.
2. Prostor iz točke 1. ovog Zaključka, koristit će ZAGREB JE NAŠ!, bez naknade.
3. ZAGREB JE NAŠ obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.
Vijeće Mjesnog odbora Pongračevo JEDNOGLASNO donosi

Z A K L J U Č A K

1. HOĆEMO PRAVEDNO iz Zagreba, Sveti Duh 123, koju zastupa Dragica Trumbetaš, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, mala dvorana na katu desno, u terminu svaki četvrtak u mjesecu u vremenu od 17:00 do 19:00 sat i teče od 1. svibnja 2023. godine do 30. studenog 2023. godine.
2. Prostor iz točke 1. ovog Zaključka, koristit će HOĆEMO PRAVEDNO, bez naknade.
3. HOĆEMO PRAVEDNO obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad 2. Aktualnosti u Mjesnom odboru Pongračevo
Predsjednica obavještava članove vijeća o zaprimljenom upitu mailom o eventualnom iscrtavanju parkirališnih mjesta u dijelu Učkine ulice, nakon obnove asfalta. Članovi Vijeća su raspravili o upitu i zaključili da je nužna sveobuhvatna prometna analiza cijelog područja Selska – Vitezićeva – Mandićeva – Lošinjska. Zaključak će se donijeti na idućoj sjednici.
Predsjednica obavještava članove vijeća o telefonskom pozivu i poslanom mailu gospodina Filipa Sirovica, a vezano uz promjenu naziva autobusnog stajališta linije 109 na raskrižju Selska -  Baštijanova a radi činjenice da postoji stajalište istog naziva i na liniji 118. Zaključak će se donijeti na idućoj sjednici.
Predsjednica obavještava članove vijeća o pokrenutoj peticiji od strane susjede, a vezano uz unaprjeđenje sigurnosti Parka Kate Šoljić. Nakon teže ozljede jednog djeteta u parku pokrenuta je peticija i inicijativa za komisijskim očevidom svih nadležnih tijela kako bi se utvrdilo je li park dovoljno siguran za korištenje djece (metalni rubovi cijelom površinom parka, metalne nadstrešnice, metalne tribine).
	


Ad 3. Pitanja, prijedlozi i obavijesti
Najava događaja „Pongračevo se budi“ za 3. lipnja 2023. godine.
Predsjednica informira članove vijeća o online sastanku održanom 21.ožujka 2023. godine s drugim predsjednicima Mjesnih odbora na području Trešnjevke – sjever, a u organizaciji Gabrijele Ivanov na kojem smo informirani o projektu „Centri zajednice“ koji okuplja zagrebačke organizacije civilnog društva, „K-zonu“ i „Vestigium“ te Zakladu „Zajednički put“ s ciljem razvoja potencijala solidarnih društveno – kulturnih centara unutar lokalne zajednice u gradskim četvrtima Trešnjevka - sjever, Trešnjevka - jug i Donji grad. Ideja je:
- da se prostori mjesnih odbora proaktivnije koriste za građanke i građane gradske četvrti, 

- podržati participativna nastojanja „K-zone“ (koja upravlja gradskim prostorom Šesnaestice u Ozaljskoj ulici 16), „Vestigiuma“ (koji upravlja gradskim prostorom na Vrbanima), Zaklade „Zajednički put“ (koja upravlja gradskim prostorima dva senior Centra, jednim na Jarunu, a drugim u Donjem gradu) 

- biti prisutni na solidarnoj mapi koja se gradi za ove tri gradske četvrti.

Najava iduće sjednice za 10. svibanj 2023. u 17.30 sati.
Budući da nema više pitanja, predsjednica Vijeća zaključuje sjednicu.
Sjednica je završila u 18.45 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                        Lana Belinić, v.r.
